Rusijos imperijos gyventojų revizija
Rusijos imperijos gyventojų revizija (rus. ревизия Российской империи) – senojo tipo gyventojų surašymas, vykęs XVIII–XIX a. Rusijos imperijoje. Tai buvo Rusijos imperijos gyventojų, daugiausia prievolinių žmonių, mokančių pagalvės mokestį ir atliekančių rekrutų prievolę, surašymas. Nuo 5-osios iki 10-osios revizijos surašymas apimdavo dalį dabartinės Lietuvos teritorijos, nepriklausiusios Varšuvos kunigaikštystės teritorijai. Lietuvoje, kaip ir kituose nerusų gyvenamuose pakraščiuose, daug gyventojų buvo nuslepiama, todėl revizijų, pirmiausia 1795 m. ir ypač 1816 m., duomenys netikslūs.